钦定古今图书集成/明伦汇编/闺媛典/第209卷 > 张楫妻龚住娘
## 钦定古今图书集成/明伦汇编/闺媛典/第209卷 > 张楫妻龚住娘

按《邵武府续志》：“龚住娘，郡廪生张楫妻。年二十五而
寡，奉继姑得其懽心，抚遗孤成立。卒年六十。侍御史
表其门。”

===王时雨妻郑氏===按《邵武府续志》：“郑氏，王时雨妻。年二十四，雨亡，二子
俱幼，翁姑及祖翁姑俱在堂，郑矢志砥节，奉事惟谨。
未几，四老相继奄逝，郑哭极哀，拮据营葬，尽礼抚教，
二孤及诸孙，俱克成业。”侍御请旌之。